

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr.62.127 din 17.08. 2022

**REFERAT DE APROBARE**

privind aprobarea încheierii unui acord de colaborare între Municipiul Târgu Mureș şi Fundația Comunitară Mureș, în vederea organizării în parteneriat a evenimentului de interes public local

,,Săptămâna mobilității”

Prin adresa nr.55.410 din 21 iulie 2022, Fundația Comunitară Mureș solicită realizarea în parteneriat a evenimentului de interes public local ,, Săptămâna mobilității”– 12-18 septembrie 2022.

Evenimentul va cuprinde următoarele activități: Campania Breakfast 4 bikers, Bikeathon/Redescoperă orașul pe două roți prin trei trasee – City, Wild și Junior, Junior Critical Mass (marșul juniorilor ) și Critical Mass (marșul bicicliștilor pe un traseu de 10 km în oraș). Scopul principal al evenimentului este promovarea mersului pe bicicletă prin oraș.

Prevederea bugetară , aprobată prin HCL 68/2022 și HCL 112/222 pentru parteneriate sportive este de 1.500.000 lei – disponibil 402.670 lei .

Municipiul Târgu Mureş, prin Primarul Municipiului Târgu Mureş, va încheia acordul de colaborare cu Fundația Comunitară Mureș, în vederea organizării în parteneriat a evenimentului de interes public local ,, Săptămâna mobilității”, conform Acordului de colaborare tip aprobat prin HCL 133/2022 , pentru suma de 80.000 lei.

În conformitate cu prevederile OUG nr. 57/2019 privind Codul administrativ cu modificările și completările ulterioare, art. 129 :

* alin. (2) lit. „d” - ,, Consiliul local exercită următoarele categorii de atribuţii:….. d) atribuţii privind gestionarea serviciilor de interes local
* alin. (7) : ,, În exercitarea atribuţiilor prevăzute la alin. (2) lit. d), consiliul local asigură, potrivit competenţei sale şi în condiţiile legii, cadrul necesar pentru furnizarea serviciilor publice de interes local privind:… f) sportul …. “.

Având în vedere cele menționate mai sus, propunem spre aprobare Consiliului local proiectul de hotărâre privind încheierea acordului de colaborare între Municipiul Târgu Mureș și Fundația Comunitară Mureș în vederea organizării în parteneriat a evenimentului de interes public municipal ,, Săptămâna mobilității” pentru suma de 80.000 lei.

**Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil**

**Direcţiea economică**

**Director ex.**

**Ioan Florin Crăciun**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

Proiect

**(nu produce efecte juridice) \***

**Iniţiator**

**Primar,**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

privind aprobarea încheierii unui acord de colaborare între Municipiul Târgu Mureș şi Fundația Comunitară Mureș, în vederea organizării în parteneriat a evenimentului de interes public local ,,Săptămâna mobilității”

**Având în vedere**:

1. Referatul de aprobare nr.62.127 din 17.08.2022, inițiat de Primar prin Direcția Activităţi Social-Culturale, Patrimoniale şi Comerciale privind aprobarea încheierii unui acord de colaborare între Municipiul Târgu Mureș şi Fundația Comunitară Mureș, în vederea organizării în parteneriat a evenimentului de interes public local ,,Săptămâna mobilității”.
2. Avizul favorabil al Direcţiei economice,
3. Raportul de specialitate nr. \_\_\_\_\_\_\_\_al Direcţiei juridice contencios administrativ şi administraţie publică locală ,
4. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

* Hotărârea Consiliului local municipal Târgu Mureş nr. 68/14.03.2022 privind rectificarea bugetului Unităţii Administrativ Teritoriale - Municipiul Târgu Mureş pe anul 2022;
* Art.14, alin. (4) din Legea 273/2006 privind finanțele publice locale, cu modificările și completările ulterioare.

În temeiul prevederilor art.129 alin. (1), alin. (2) lit. “d” , alin. (7) lit. ,,f”, art. 196 alin. (1) din lit. “a” şi ale art. 243 alin.(1)lit. “a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

Art.1 Se aprobă încheierea acordului de colaborare între Municipiul Târgu Mureș și Fundația Comunitară Mureș, în vederea organizării în parteneriat a evenimentului de interes public local ,,Săptămâna mobilității” pentru suma de 80.000 lei.

**Art.2** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

**Art.3** În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.4** Prezenta hotărâre se comunică:

* Direcției Activităţi Social-Culturale Patrimoniale şi Comerciale – Serviciul Activități culturale, sportive, de tineret și locativ.
* Direcției Economice.
* Fundației Comunitare Mureș .

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ